मैं वास्तविकता के करीब रहकर फ़िल्में बनाना पसंद करती हूँ- कहानी को हक़ीकत के रूप में दिखाना. ज़्यादा मसाला डालना मुझे पसंद नहीं क्योंकि कहानी और काम इतना ज़बरदस्त होना चाहिए कि वो अपने आप ही बोले. सत्यजीत रे, मीरा मायर और श्याम बेनेगल ने मुझे प्रभावित किया है. पाकिस्तान में ड्रामा डाइरेक्टर शहज़ाद खालिद और साहिरा काज़मी. ज़्यादा धूम धड़ाके वाली फ़िल्में मैं कम देखती हूँ. हालांकि वो फ़िल्में भी बुरी नहीं है. वैसी फ़िल्म भी शायद एक-दो बार मैं बना लूँ ज़िंदगी में.